Вучнямі кожнай з 5 устаноў адукацыі ўжо праведзена па 10 інтэрвю з прадпрымальнікамі самых разнастайных сфер дзейнасці. На аснове інтэрвю ўжо зманціравана 50 відэаролікаў, у якіх мясцовыя бізнесмены навучаюць тонкасцям прадпрымальніцкай дзейнасці на тэрыторыі Краснапольскага раёна. У школьнікаў-рэпарцёраў найбольшую цікавасць у сферы прадпрымальніцтва выклікалі такія кірункі як лесанарыхтоўка, дрэваапрацоўка, грузаперавозкі, Вытворчасць вырабаў з металу, у той час як найменшай папулярнасцю карысталася сфера гандлю. Дадзеная акалічнасць сведчыць аб тым, што ў цяперашні час у раёне запатрабаваныя невялікія вытворчасці, набірае папулярнасць сфера паслуг, у той час як гандаль пераходзіць на трэці план.